CELEX: 52014PC0685
Language: mt
Date: 2014-10-30 00:00:00
Title: Rakkomandazzjoni għal DEĊIŻJONI TAL-KUNSILL Dwar l-adeżjoni tal-Kroazja għall-Konvenzjoni tad-29 ta' Mejju 2000, imwaqqfa mill-Kunsill skont l-Artikolu 34 tat-Trattat dwar l-Unjoni Ewropea, dwar Assistenza Reċiproka f'Materja Kriminali bejn l-Istati Membri tal-Unjoni Ewropea u l-protokoll tagħha tas-16 ta' Ottubru 2001

|
			
		
		
		52014PC0685
		
			Rakkomandazzjoni għal DEĊIŻJONI TAL-KUNSILL Dwar l-adeżjoni tal-Kroazja għall-Konvenzjoni tad-29 ta' Mejju 2000, imwaqqfa mill-Kunsill skont l-Artikolu 34 tat-Trattat dwar l-Unjoni Ewropea, dwar Assistenza Reċiproka f'Materja Kriminali bejn l-Istati Membri tal-Unjoni Ewropea u l-protokoll tagħha tas-16 ta' Ottubru 2001 /* COM/2014/0685 final - 2014/0321 (NLE) */
			
				
		
		
			
			   	MEMORANDUM TA’ SPJEGAZZJONI
L-att tal-2012 dwar il-kundizzjonijiet
tal-adeżjoni mal-Unjoni Ewropea tal-Kroazja[1]
ssimplifika l-adeżjoni tagħha għall-konvenzjonijiet (u
protokolli) konklużi mill-Istati Membri fuq il-bażi
tal-Artikolu 34 tat-Trattat tal-UE (eks‑Artikolu K.3 tat-Trattat
tal UE). Fil-fatt mhuwiex aktar meħtieġ, bħalma kien
fl-imgħoddi, li jiġu negozjati u konklużi protokolli
speċifiċi ta’ adeżjoni (li kellhom jiġu ratifikati mit-28 Stati
Membri): l- Artikolu 3, paragrafi 4 u 5, tal-Att ta’ Adeżjoni
jipprevedi sempliċement li l-Kroazja tissieħeb mal-konvenzjonijiet u
l-protokolli permezz tal-Att.
L-Artikolu 3, il-paragrafi 4 u 5 tal-Att
tal-Adeżjoni jipprevedi li l-Kunsill jieħu deċiżjoni li
tistabilixxi d-data li fiha l-konvenzjonijiet jidħlu fis-seħħ
fir-rigward tal-Kroazja u jagħmel l-aġġustamenti kollha
meħtieġa minħabba l-adeżjoni ta' dan l-Istat Membr
l-ġdid għal dawn il-konvenzjonijiet (inklużi mill-inqas
l-adozzjoni tal-konvenzjonijiet bil-lingwa Kroata sabiex dawn ukoll
jistgħu ikunu awtentiċi") Il-Kunsill jaġixxi fuq
rakkomandazzjoni tal-Kummissjoni, wara li jkun ikkonsulta l-Parlament Ewropew.
L-Anness I għall-Att ta'
Adeżjoni jagħti l-lista tas-seba' konvenzjonijiet u protokolli
kkonċernati fil-qasam tal-Ġustizzja u l-Affarijiet Interni. 
Il-lista tinkludi l-Konvenzjoni tad-29 ta'
Mejju 2000, imwaqqfa abbażi tal-Artikolu 34 tat-Trattat dwar
l Unjoni Ewropea, dwar Assistenza Reċiproka f'Materji Kriminali bejn
l-Istati Membri tal-Unjoni Ewropea u l-Protokoll tagħha tas-16 ta'
Ottubru 2001 għall-Konvenzjoni dwar Assistenza Reċiproka f'Materji
Kriminali bejn l-Istati Membri tal-Unjoni Ewropea, imwaqqfa mill-Kunsill skont
l-Artikolu 34 tat-Trattat dwar l-Unjoni Ewropea. 
Din ir-Rakkomandazzjoni tal-Kummissjoni
għal Deċiżjoni tal-Kunsill hija intenzjonata biex tagħmel
l-aġġustamenti meħtieġa minħabba l-adeżjoni
tal-Kroazja għall-Konvenzjonijiet u Protokolli msemmija hawn, skont
l-Artikolu 3, il-paragrafi 4 u 5, tal-Att tal-Adeżjoni.
2014/0321 (NLE)
Rakkomandazzjoni għal
DEĊIŻJONI TAL-KUNSILL
Dwar l-adeżjoni tal-Kroazja 
għall-Konvenzjoni tad-29 ta' Mejju 2000, imwaqqfa mill-Kunsill skont
l-Artikolu 34 tat-Trattat dwar l-Unjoni Ewropea, dwar Assistenza Reċiproka
f'Materja Kriminali bejn l-Istati Membri tal-Unjoni Ewropea u l-protokoll
tagħha tas-16 ta' Ottubru 2001
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni
Ewropea,
 Wara li kkunsidra l-Att ta’ Adeżjoni tal-Kroazja, u b'mod
partikolari l-Artikoli 3, paragrafi 4 u5, 
Wara li kkunsidra r-rakkomandazzjoni
mill-Kummissjoni[2],
Wara li kkunsidra l-opinjoni tal-Parlament
Ewropew[3],
Billi:
(1)       Il-Konvenzjoni mwaqqfa mill-Kunsill skont l-Artikolu 34
tat-Trattat dwar l-Unjoni Ewropea, dwar Assistenza Reċiproka f'Materja
Kriminali bejn l-Istati Membri tal-Unjoni Ewropea (minn‑hawn 'il quddiem
imsejħa "il-Konvenzjoni dwar l-Assistenza Reċiproka")
kienet iffirmata fi Brussell fid-29 ta' Mejju 2000 u daħlet
fis-seħħ fit-23 ta' Awissu 2005. 
(2)       Il-Konvenzjoni dwar
l-Assistenza Reċiprika kienet imsaħħa mill-Protokoll tas-16 ta'
Ottubru 2001, imwaqqaf mill-Kunsill skont l-Artikolu 34 tat-Trattat dwar
l-Unjoni Ewropea (minn hawn 'il quddiem imsejjaħ "il-Protokoll dwar
l-Assistenza Reċiproka"), li daħal fis-seħħ fil-5 ta'
Ottubru 2005.
(3)       L-Artikolu 3(4) tal-Att
ta' Adeżjoni jipprevedi li l-Kroazja tissieħeb mal-konvenzjonijiet u
l-protokolli konklużi bejn l-Istati Membri elenkati fl-Anness I
għall-Att ta' Adeżjoni. Il-konvenzjonijiet u l-protokolli jidħlu
fis-seħħ, għall-Kroazja, fid-data deċiża mill-Kunsill.
Din il-lista tinkludi l-Konvenzjoni dwar Assistenza Reċiproka u
l-Protokoll dwar Assistenza Reċiproka.  
(4)       Skont l-Artikolu 3(5)
tal-Att tal-Adeżjoni, il-Kunsill għandu jagħmel
l-aġġustamenti kollha meħtieġa minħabba
l-adeżjoni għal din il-Konvenzjoni u dan il-Protokoll,
ADOTTA DIN ID-DEĊIŻJONI:
Artikolu 1
Il-Konvenzjoni dwar l-Assistenza
Reċiproka għandha tidħol fis-seħħ [fl-ewwel jum
tal-ewwel xahar ta' wara d-data tal-adozzjoni ta' din id-deċiżjoni]
bejn il-Kroazja u l-Istati Membri li għalihom tidħol
fis-seħħ din il-konvenzjoni f'dik id-data. 
Il-Protokoll dwar l-Assistenza Reċiproka
għandha tidħol fis-seħħ [fl-ewwel jum tal-ewwel xahar
ta' wara d-data tal-adozzjoni ta' din id-deċiżjoni] bejn
il-Kroazja u l-Istati Membri li għalihom dan il-Protokoll jidħol
fis-seħħ f'dik id-data. 
Artikolu 2
It-testi stabbilit fil-lingwa Kroata
tal-Konvenzjoni dwar Assistenza Reċiproka u tal-Protokol dwar Assistenza
Reċiproka, annessi ma' din id-Deċiżjoni, huma awtentiċi
bl-istess kundizzjonijiet bħat-testi l-oħra ta' din il-Konvenzjoni u
dan il-Protokoll.
Artikolu 3
Din
id-Deċiżjoni għandha tidħol fis-seħħ
fl- għoxrin jum wara dak tal-pubblikazzjoni tagħha f’Il-Ġurnal
Uffiċjali tal-Unjoni Ewropea. 
Magħmul fi Brussell,
                                                                       Għall-Kunsill
                                                                       Il-President
[1]               ĠU L 112 tal-24 ta' April 2012, p. 10.
[2]               ĠU C [...] tal- [...], p. [...].
[3]               ĠU C [...] tal- [...], p. [...].